# Informație cu privire la condițiile de ocupare a funcției

**Ministerul Afacerilor Interne**

**mun. Chișinău, bd. Ștefan cel Mare și Sfînt, 75**

**Anunț cu privire la ocuparea funcţiei publice vacante de Consultant superior al Direcției coordonare asistență externă și managementul proiectelor a MAI (funcție publică de execuție)**

**Scopul general al funcției**: Realizarea obiectivelor strategice ale MAI pe domeniul de competență prin managementul asistenței externe.

**Sarcini de bază:**

1. **Pregătirea avizelor consultative pe marginea proiectelor aflate în implementare și a informațiilor relevante pentru ședințe tematice;**
2. **Înregistrarea proiectelor/programelor de asistență externă în AMP și actualizarea permanentă a informației pe tot parcursul implementării proiectului;**
3. **Asigurarea procesului de coordonare cu subdiviziunile MAI în procesul de implementare a proiectelor;**
4. **Elaborarea propunerilor de asistență externă prin scrisori de donație și memorandumuri de cooperare;**
5. **Asigurarea procesului de coordonare cu autoritățile pentru emiterea avizelor și a importului de bunuri.**
6. **Asigurarea transparenței și îndeplinește cerințele cu privire la informarea publicului în domeniul asistenței externe acordate MAI, cu plasarea pe pagina web a instituției a informației referitor la implementarea proiectelor de asistență externă.**

 **Condițiile de participare la concurs:**

## Condiții generale:

La funcția publică de execuție vacantă poate candida persoana care îndeplinește următoarele condiții generale:

* deține cetățenia Republicii Moldova;
* dispune de capacitatea deplină de exercițiu;
* este apt/ă, din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată;
* nu a împlinit vârsta necesară obținerii dreptului la pensie pentru limita de vârstă;
* are studiile necesare și calificarea corespunzătoare pentru funcția respectivă;
* nu are antecedente penale, nu se află sub urmărire penală pentru săvârșire de infracțiuni;
* nu este privată de dreptul de a ocupa funcții sau de a exercita o anumită activitate capedeapsă principală sau complementară aplicată prin hotărâre judecătorească definitivă;
* în ultimii 5 ani, nu a fost destituit/ă dintr-o funcție publică, conform art.64 alin.(1) lit.a) şi b) al Legii nr.158 din 04.07.2008, sau încetat contractul individual de muncă pentru motive disciplinare;
* cunoaște limba de stat;
* îndeplinește cerințele specifice pentru ocuparea funcției.

(condițiile generale și speciale sunt reglementate de Legea nr. 158 din 04.07.2008 și Hotărârea Guvernului nr. 201 din 11.03.2009)

## Cerințe specifice:

***Studii:*** superioare, de licență sau echivalente, în domeniu domeniul relațiilor internaționale, juridic, sau administrației publice.

## Cunoştinţe:

* Cunoașterea legislației în domeniu și a limbii de stat;
* Cunoașterea limbii engleze (nivel B1);
* Cunoștințe generale în domeniul activitate al proiectelor

Cunoștințe de operare la calculator (Word, Excel, PowerPoint etc).

## Experiență profesională:

- 1 an de experiență profesională în domeniu.

* ***Abilități:*** monitorizare, control, comunicare eficientă cu partenerii de dezvoltare, aplanare a situațiilor de conflict, lucru în echipă, abilități de utilizare a computerului.

***Atitudini/comportamente:*** respect față de oameni, spirit de inițiativă, diplomație, creativitate, flexibilitate, disciplină, responsabilitate, rezistență la efort și stres, tendință spre dezvoltare profesională continuă; planificarea, organizarea și coordonarea activității pe domeniul de gestionare a proiectelor.

#  Condițiile de muncă:

* regim de muncă: 40 ore pe săptămână, 8 ore pe zi, disponibilitatea de a activa în afara orelor de program și în zilele de repaus, după caz;
* program de muncă: luni-vineri, orele 08.00 – 17.00, pauză de masă 12.00 – 13.00;
* disponibilitate pentru efectuarea deplasărilor de serviciu.

**Nivelul funcției***:* funcție publică de execuție (nivel **C11**).

**Nivelul de salarizare**: Salarizarea conform prevederilor Legii nr. 270/2018 privind sistemul unitar de salarizare în sectorul bugetar, Hotărârea Guvernului nr. 1231 din 12 decembrie 2018 „Pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar”.

# Selectarea candidaților se va realiza în conformitate cu Regulamentul privind ocuparea funcției publice prin concurs, aprobat prin HG nr.201 din 11.03.2009.

**Persoanele interesate vor depune personal dosarul privind ocuparea funcției publice vacante, până la data de 26.12.2024 la sediul central al MAI (mun. Chișinău, bd. Ștefan cel Mare și Sfînt, 75, bir.73) care va conține următoarele acte:**

* 1. formularul de participare; conform prevederilor Regulamentul privind ocuparea funcției publice prin concurs, aprobat prin HG nr.201 din 11.03.2009.
	2. copia buletinului de identitate;
	3. copiile diplomelor de studii și ale certificatelor de absolvire a cursurilor de perfecționare profesională și/sau de specializare;
	4. copia carnetului de muncă, după caz;
	5. certificatul medical;
	6. cazierul judiciar sau declarație pe propria răspundere privind lipsa antecedentelor penale;
	7. documentele care atestă prestarea voluntariatului – în cazul în care candidatul consideră necesar.

Copiile documentelor prezentate pot fi autentificate de notar sau se prezintă împreună cu documentele originale pentru a verifica veridicitatea lor.

**Informațiile privind data, ora și locul desfășurării probei scrise și probei interviu vor fi plasate pe pagina web a MAI (**[**www.mai.gov.md**](https://www.mai.gov.md/)**) şi vor fi aduse la cunoștința fiecărui candidat admis la proba scrisă şi/sau la proba interviu.**

**Date de contact:**

Poiană Ion, Secția administrare și politici de personal a Direcției management și

politici de resurse umane a MAI.

tel: (022) 255-753

Ina Bogatîi, șef al Direcției coordonare asistență externă și managementul proiectelor a MAI tel: (022) 255-448

#  Bibliografie:

1. Codul muncii al Republicii Moldova;
2. Legea nr.158/2008 cu privire la funcția publică și statutul funcționarului public;
3. Legea nr. 25/2008 privind Codul de conduită a funcționarului public;
4. Legea nr. 133/2016 privind declararea averii și a intereselor personale;
5. Legea nr. 82/2017 integrității;
6. Legea nr. 245/2008 cu privire la secretul de stat;
7. Legea nr. 982/2000 privind accesul la informații;
8. Legea nr. 91/2014 privind semnătura electronică și documentul electronic;
9. Legea nr. 133/08.07.2011 privind protecția datelor cu caracter personal;
10. Legea nr. 270/2018 privind sistemul unitar de salarizare în sectorul bugetar;
11. Legii nr.288 din 16.12.2016 privind funcționarul public cu statut special din cadrul MAI;
12. Hotărârea Guvernului Nr. 693/2017 cu privire la organizarea şi funcţionarea Ministerului Afacerilor Interne;
13. Hotărârea Guvernului Nr. 377/2018 cu privire la reglementarea cadrului instituțional și mecanismului de coordonare și management al asistenței externe.

Hotărârea Guvernului nr.246//2010 [cu privire la modul de aplicare a facilităţilor fiscale şi vamale aferente realizării proiectelor de asistenţă tehnică şi investiţională în derulare, care cad sub incidenţa tratatelor internaţionale la care Republica Moldova este parte](https://www.legis.md/cautare/getResults?doc_id=145512&lang=ro).